Emlékezetes meccsek a Vidi történetéből - 41. hét | molvidi.hu
2018. Október 10. 14:00 - Guber Péter - Fotó: molvidi.hu
Emlékezetes meccsek a Vidi történetéből - 41. hét
Négy gól Sopronban, kiütések a másodosztályban.
A molvidi.hu-n időről időre felidézünk néhány emlékezetes mérkőzést klubunk gazdag történelméből. Az október 8-14-i hétről ezúttal az elmúlt 52 év három összecsapását emeltük ki.
2001 - Szép idegenbeli siker
Borsodi Liga 2001-02, 12. forduló
Sopron, Káposztás utcai stadion, 3500 néző
2001. október 13., szombat
MATÁV SC Sopron - Videoton FCF 1-4 (0-2)
Gólszerző: Sira (88.), illetve Pomper (36.), Földes G. (40.), Komódi (57.), Kiskapusi (89.)
MATÁV SC Sopron: Horváth T. - Csiszár (Nagy T., 72.), Szabados, Varga K., Orabinec, Horváth R., Somogyi, Tóth I., Bognár Gy. (Prazenica, 46.), Bausz (Sira, 46.), Tóth M.
Vezetőedző: Reszeli Soós István
Videoton FCF: Végh - Tímár, Pomper, Vilotics, Szlezák - Szalai T. (Kiskapusi, 82.), Némedi, Tóth B., Komódi (Kovács B., 71.) - Földes G., Gajics (Terjék, 75.)
Négy gólt lőve, háromgólos idegenbeli sikert elérni sohasem számított természetes eredménynek a futballban, 2001-ben a középmezőnyben szereplő csapatunk esetében pedig különösen nagy fegyverténynek számított.
A 11 meccset követően 4. helyen álló Vidi a 9., de csak 5 pont távolságra lévő soproniakhoz látogatott és Pomper, valamint Földes góljaival már az első játékrész során magunkhoz ragadtuk a vezetést, amit Komódi már háromra növelt az 57. percben. A hajrában két csere, a hazaiak részéről Sira, nálunk pedig Kiskapusi talált be, így alakult ki a végeredmény. Érdekesség, hogy kezdőcsapatunkban egyaránt ott volt Szalai Tamás és Tímár Krisztián, akik jelenleg is a Vidi felnőtt csapatainál dolgoznak, előbbi segédedzőként, utóbbi pedig a második csapat edzőjeként.
1969 - Újabb lépés a visszajutás felé
NB I/B 1969 - 27. forduló
Székesfehérvár, Sóstói Stadion, 5000 néző
1969. október 12. vasárnap
Videoton SC - Oroszlányi Bányász SK 4-1 (1-1)
Gólszerző: Karsai (6., 64.), Burka (81.), Kovács J. (85.), illetve Papp (40.)
Videoton SC: Tímár - Kovács J., Posch, Fejes G., Karsai, Burka, Borsányi A. (Kerecsényi, 61.), Wollek, Csukovics, Pintér L., Pataki (Nagy III J., 61.)
Vezetőedző: Turai András
Oroszlányai Bányász SK: Fekete - Egyed, Cservenka, Sallói, Papp, Molnár (Csinos, 46.), Nagy, Kovács, Köteles, Sárosi, Milchram
Vezetőedző: Mészáros Imre
Az 1968-as, NB I-ből való kiesést követően igazán domináns szezont futott csapatunk a másodosztályban, ahonnan bajnokként jutott vissza az élvonalba az idény végén. A 34 meccsen (a kétpontos rendszerben) a szezon végéig 51 egységet gyűjtő együttesünk a 26. forduló után hatpontos előnnyel bírt a 2. Várpalota és a 3. Oroszlány előtt, így siker esetén óriási lépést tehettünk az NB I-es tagsághoz.
Ezt a lépést pedig fantasztikus magabiztossággal tettük meg: az akkor még csak gólkirály-jelölt, később gólkirállyá avatott Karsai László duplájával, illetve a másik oldalon Papp góljával 2-1-re vezettünk, amikor Wolleket a 68. minutumban kiállította a játékvezető - de ez sem zavarta meg a Vidit, Burka és Kovács J. a hajrában nagy különbségűvé tette a sikert. Érdekesség, hogy a vendégeknél pályára lépett idősebb Sallói István, a Vidi későbbi válogatott játékosának édesapja is.
A Komárom megyeiek végül a maradék 7 forduló során mindössze 3 pontot gyűjtöttek és a 8. helyen végeztek (a Várpalota is csak 5-öt!), így lemaradtak a feljutásról - ellentétben klubunkkal, amely ezt követően 1999-ig folyamatosan az élvonal tagja tudott maradni.
1966 - Nagy lépés a bennmaradás felé
NB I/B 1966, 24. forduló
Székesfehérvár, Berényi úti pálya, 3000 néző
1966. október 8., szombat
Székesfehérvári VT Vasas SE - Vörös Meteor Egyetértés SK 4-0 (4-0)
Gólszerző: Takács L. (6., 41.), Burka (11.), Balogh K. (38.)
Székesfehérvári VT Vasas SE: Tímár M. - Posch, Horváth II L., Bognár F., Bobory Bé., Nehéz, Burka, Monoki, Takács L., Ispaics, Balogh K.
Vezetőedző: Kárász Endre
Vörös Meteor Egyetértés SK: Gál, Gerencsér, Sátori, Fogl, Kutasi, Vasas, Bárczi, Pagella, Berán, Ficzere, Harangi
Vezetőedző: Komorettó Béla
Az 1966-os idény a korábbi esztendőkhöz képest kissé csalódást keltően alakult, hiszen együttesünk mindössze néhány ponttal végzett a kiesőzóna felett: a 25 pontos Kaposvári Honvédot 2 egységgel múltuk felül, bár így is a 11. helyen, a középmezőnyben zártunk. A 30 fordulós bajnokság 24. játéknapján azonban még messze nem volt biztos a bennmaradásunk, amikor a szintén hasonlóan szereplő Vörös Meteor csapatát fogadtuk a Berényi úti pályán.
A később az MTK-val összeolvadó gárda - amely végül a 12. helyen, eggyel mögöttünk fejezte be a szezont - óriási verést kapott Fehérváron, hiszen a Győri ETO-nál NB I-ben is szereplő kiváló csatár, Takács Lajos duplája mellett az első félidőben Burka és Balogh is eredményes tudott lenni, így mire Losonczi játékvezető véget vetett a játéknak a 45. percben, már négygólos hátrányban voltak. Az állás a második játékrészben már nem változott, így a VT Vasas fontos pontokat szerzett az ellen a csapat ellen, amely mögött mindössze egy esztendővel később feljutott az NB I-be...
Vásároljon jegyet kényelmesen, online! 2019. Február 23.
Szurkolói információk a Haladás elleni bajnokira SZURKOLÓI @ 2019. Február 21.
Kapunyitás 15:30-kor, a megnyitott szektorok beengedőkapui közül a VIII-as kivételével mindegyik működik majd. Összesen 3 szurkolói busz indul 16 órakor és 16:15-kor. Ismételten útlezárásokra lehet számítani.
Armin Hodzic: "Mindig remek érzés eldönteni egy mérkőzést" INTERJÚ @ 2019. Február 20.
Bosnyák támadónk a lefújás után értékelt.
Marko Nikolics: "A teljesítménnyel elégedett vagyok, a befejezésekkel nem" 2019. Február 20.
A két vezetőedző értékelte a Taksony-MOL Vidi FC bajnokit.
Magyar Kupa: Hodzic találata után egygólos előnyből várjuk a visszavágót 2019. Február 20.
A hazaiak hálóőre, Ivancsics Alex bravúrok sorozatát mutatta be, azonban egy alkalommal sikerült bevenni a kapuját, így 1-0-ra győztünk a Taksony ellen Dunaharasztiban.
Taksony SE - MOL Vidi FC élő közvetítés 2019. Február 20.
Élő közvetítés a Magyar Kupa nyolcaddöntő első mérkőzéséről.